රජයේ ප්‍රධාන පෙළේ දේශපාලනඥයකුගේ නම භාවිතා කරමින් කැනඩා රටේ රැකියාවක් ලබා දෙන බව පවසා රුපියල් දෙලක්ෂ තිස් දහසක් (230000/-) වංචා කළ බව කියන සැකකරුවකුට මාලිගාකන්ද මහේස්ත්‍රාත් ජයකි ද අල්විස් මහත්මිය රුපියල් ලක්ෂය බැගින් වු ශරීර ඇප දෙකක් ඊයේ (30) නියම කළාය.ඩී. එස්. පී. විතානගේ නැමැත්තකුට මෙසේ ඇප නියම කෙරිණ.එම ශරීර ඇපයට අමතරව රුපියල් පන් දහසක මුදල් ඇපයක් ද එම සැකකරුට නියම කළ මහේස්ත්‍රාත්වරිය එක් ඇපකරුවකු රජයේ සේවකයකු විය යුතු අතර අනෙක් ඇපකරු පවුලේ අයකු විය යුතු බව ද නියෝග කෙරිණ.